Diari Oficial de la Generalitat Valenciana


Sumari del DOGV 7040, del 06-06-2013 (2013/5462)

RESOLUCIÓ de 8 de maig de 2013, de l'Institut Valencià de Competitivitat Empresarial, per la qual es dóna publicitat a l'ajuda concedida corresponent al projecte E4ED33/2012/89.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7040

Data del DOGV
:   06-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5462


Data del document
:   08-05-2013

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 de maig de 2013, de l'Institut Valencià de Competitivitat Empresarial, per la qual es dóna publicitat a l'ajuda concedida corresponent al projecte E4ED33/2012/89. [2013/5462]  
Antecedents de fet  
Mitjançant la Resolució de 21 de desembre de 2012, del president de l'Agència Valenciana de l'Energia, s'acorda estimar el recurs de reposició interposat per Dalkia Energia y Servicios, SA, el 14 de desembre de 2012, contra la Resolució de 13 de novembre de 2012, del president de l'Agència Valenciana de l'Energia (AVEN), per la qual es concedix una ajuda al Projecte substitució il·luminació per tecnologia led, substitució sistema control centralitzat i instal·lació de comptadors d'energia en el Museu de Belles Arts, número d'expedient E4ED33/2012/89, en relació amb la modificació dels costos elegibles que s'han tingut en compte, per la qual cosa la quantitat d'ajuda finalment concedida haurà d'incrementar-se en 13.405 euros, i per tant resultarà una quantitat total de subvenció de 20.203 euros i una quantitat total a justificar de 134.689 euros.  
  
  
Fonament de dret  
1. L'article 18 de la Llei 38/2003, de 17 de novembre, General de Subvencions, disposa en el seu apartat primer «els òrgans administratius concedents publicaran en el diari oficial corresponent, i en els termes que es fixen reglamentàriament, les subvencions concedides amb expressió de la convocatòria, el programa i crèdit pressupostari al qual s'imputen, beneficiari, quantitat concedida i finalitat o finalitats de la subvenció».  
2. En relació amb la competència per a dictar la present resolució cal assenyalar que a través del Decret Llei 7/2012, 19 d'octubre, del Consell, de mesures de reestructuració i racionalització del sector públic empresarial i fundacional de la Generalitat, es va modificar la denominació i fins de l'Institut de la Xicoteta i Mitjana Indústria de la Generalitat Valenciana (IMPIVA), que passa a denominar-se Institut Valencià de Competitivitat Empresarial i a assumir els àmbits competencials de l'Agència Valenciana de l'Energia (AVEN) i de les mercantils Societat per a la Promoció de les Instal·lacions Industrials (SEPIVA) i Institut Valencià de l'Exportació, SA (IVEX) i el seu filial, entitats la supressió i extinció de les quals es va preveure en eixa mateixa disposició. L'article 24 del mencionat Decret Llei 7/2012 disposa que «les funcions que l'ordenament jurídic atribuïx a l'Agència Valenciana de l'Energia seran assumides per l'Institut Valencià de Competitivitat Empresarial, qui, se subrogarà en la posició de l'Agència en tots els drets i obligacions que els corresponguen i en tots els seus procediments i relacions jurídiques».  
Posteriorment, per Decret 4/2013, de 4 de gener, del Consell, es va aprovar el Reglament d'Organització i Funcionament de l'Institut Valencià de Competitivitat Empresarial (IVACE), en l'article 8 del qual, arreplega les atribucions del director de l'IVACE.  
Per Resolució de 8 de gener de 2013, del director general de l'Institut Valencià de la Competitivitat Empresarial (IVACE), es deleguen competències en el director adjunt de l'IVACE en matèria d'energia.  
Així, de tot allò que s'ha exposat en els apartats anteriors es desprén la competència del director adjunt de l'IVACE en matèria d'energia per a dictar la present resolució, resolc:  
Donar publicitat a l'ajuda concedida al Projecte substitució il·luminació per tecnologia led, substitució sistema de control centralitzat i instal·lació de comptadors d'energia en el Museu de Belles Arts, expedient E4ED33/2012/89, el beneficiari del qual és Dalkia Energia y Servicios, SA, la qual puja a la quantitat de 20.203 euros.  
Contra esta resolució, que no posa fi a la via administrativa, pot interposar-se recurs d'alçada davant del president de l'Institut Valencià de la Competitivitat Empresarial, en el termini d'un mes, comptat a partir de l'endemà d'aquell en què tinga lloc la seua notificació, de conformitat amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 8 de maig de 2013.- El director adjunt de l'Institut Valencià de Competitivitat Empresarial: Antonio Cejalvo Lapeña.